Diari Oficial de la Generalitat Valenciana


Sumari del DOGV 1348, del 17-07-1990 (1990/818242)

ORDRE de 14 de juny de 1990, de la Conselleria d'Economia i Hisenda, per la qual s'acorda l'afectació a la Conselleria de Treball i Seguretat Social d'una parcel.la situada al Puig (València), partida de la Marina, Fornet o Fondadero.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/14/(1)/dof/vci/html**

### Dades del document

Número de DOGV
:   1348

Data del DOGV
:   17-07-1990

Secció del DOGV
:   DISPOSICIONS GENERALS

Número del document
:   1990/818242


Data del document
:   14-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de juny de 1990, de la Conselleria d'Economia i Hisenda, per la qual s'acorda l'afectació a la Conselleria de Treball i Seguretat Social d'una parcel.la situada al Puig (València), partida de la Marina, Fornet o Fondejador.  
L'Hble. Sr conseller de Treball i Seguretat Social ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'una parcel·la situada al Puig (València), partida de la Marina, Fornet o Fondadero.  
La parcel·la esmentada es destinarà a la construcció d'una residència de temps lliure.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana,  
ORDENE:  
Article primer  
S'afecta a la Conselleria de Treball i Seguretat Social la parcel·la que a continuació es detalla:  
- Parcel·la situada en el terme municipal del Puig, partida de la Marina, Fornet o Fondadero, amb una superfície de 1.822,12 m2, i una configuració de trapezi irregular. Confronta: tenint com a front, la futura carretera d'accés que ha de discórrer paral·lelament al passeig marítim i prop de la confluència amb aquesta, per la dreta entrant, parcel·la número 3, adjudicada a la Sra. Desamparados Gimeno Martínez, amb la qual confronta en quaranta metres cinquanta centímetres; esquerra i fons, amb parcel·la número 2 adjudicada al Sr. Miguel García Vendrell, amb la qual confronta en quaranta-dos metres cinquanta centímetres i vint-i-sis metres quaranta centímetres respectivament. La façana d'aquesta parcel·la, que dóna enfront de la futura carretera, té una configuració irregular i hi confronta en quaranta metres i trenta-dos metres cinquanta centímetres de longitud.  
Aquest immoble consta en l?Inventari General de Béns i Drets de la Generalitat Valenciana amb el número A02/46/204/0003.  
Article segon  
Aquesta parcel·la, cedida per l?Excm. Ajuntament del Puig, ha estat acceptada mitjançant Decret 99/1989, de 3 de juliol, del Consell de la Generalitat Valenciana, i la cessió elevada a escriptura pública autoritzada davant el notari de València, Sr. José Luis López Rodríguez, amb data 13 de març de 1990.  
Article tercer  
La parcel·la queda integrada en el domini públic de la Generalitat Valenciana i correspon a la Conselleria de Treball i Seguretat Social l?exercici de les competències demanials sobre aquesta, inclosa l'administració i conservació.  
Article quart  
Que la Conselleria de Treball i Seguretat Social designe un representant perquè concórrega amb el representant nomenat pel Director General del Tresor i Patrimoni, a l'acte d'afectació.  
València, 14 de juny de 1990.  
El conseller d'Economia i Hisenda,   
ANTONI BIRLANGA I CASANOVA


Còpia Permalink ELI